આક્સા બીચનો સમુદ્ર જોખમી હોવાથી ત્યાં તરવા જવું સલાહભર્યું નથી. આ બીચની ખાસિયત એ છે કે મોજાંઓને કારણે બીચ પરની જમીનની માટી ખસતી રહે છે એને પરિણામે તરવા અને મોજમસ્તી કરવા દરિયામાં થોડા અંતરે લોકો જાય ત્યારે નીચેની માટી ખસતી જાય છે એને પર્યટકો પારખી શકતા નથી. આ બીચનાં દરિયાઈ મોજાંનો પ્રવાહ ઝડપથી બદલાતો હોવાથી અહીં દુર્ઘટના સર્જાતી રહે છે. આ બીચ પર સાંજે સાત વાગ્યા પછી જવું જોખમકારક છે. આક્સા બીચ શહેરના અન્ય ગિરગામ-ચોપાટી કે જુહુ બીચની સરખમાણીએ મૈત્રીપૂર્ણ નથી. આક્સા બીચની અસુરક્ષિત પ્રકૃતિને કારણે તેમ જ દૂરના પરામાં એ અંદરના ભાગે હોવાથી અહીં સામાન્ય પ્રવાસીઓ કરતાં યુવાનો તથા પ્રેમી યુગલો વધુ જોવા મળે છે.